钦定古今图书集成/明伦汇编/闺媛典/第312卷 > 皇清四十五 > 陈锡芬妻沈氏
## 钦定古今图书集成/明伦汇编/闺媛典/第312卷 > 皇清四十五 > 陈锡芬妻沈氏

按《苏州府志》：“沈氏字淑英，吴江人。生有懿质，自幼不苟言笑。稍长益端庄静悫，屏弃华饰。诸姑中或嘲之曰：‘淑女幽闲何所似，梅花水墨淡凝妆’。应声谢曰：‘祗因别具岁寒骨，凛冽冰霜松柏香。年十九，适同邑陈锡芬。逾年而锡芬遇难，无子，止一女。氏闻讣，誓以身殉。翁姑泣谕曰：‘子弗终养，而媳又从之，其如我两人何’’？” 氏含泪受教，事翁姑承欢罔懈。茹素席槁，历久如初。翁姑相继殁，孑然无依，因告伯氏曰：“夫亡已久，家贫未营，窀窆不及。今置嗣何以善后？” 伯氏唯唯。择丁氏子某与为婿，曰：“亡人借此，可少慰矣。” 氏曰：“前后事未了，吾目其能瞑乎？” 濒死，族党议以再从子为嗣，卒年五十有六。